**MESTNA OBČINA LJUBLJANA**, Mestni trg 1, 1000 Ljubljana, ki jo zastopa

župan Zoran Janković

matična številka: 5874025000

identifikacijska številka za DDV: SI67593321

(v nadaljnjem besedilu: najemodajalec)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_,** ki ga zastopa (navesti naziv) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_

identifikacijska številka za DDV: \_\_\_\_\_\_\_\_\_\_\_\_\_\_\_\_\_\_\_

(v nadaljnjem besedilu: najemnik)

in

Ime in priimek \_\_\_\_\_\_\_\_\_\_\_\_\_\_\_\_\_\_\_\_\_\_\_, naslov \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: porok)

sklenejo naslednjo

## **NAJEMNO POGODBO**

»osnutek«

1. člen

Pogodbene stranke uvodoma ugotavljajo, da:

* je najemodajalec lastnik poslovnega prostora v izmeri \_\_\_\_\_\_\_\_\_\_ m2, ki se nahaja na naslovu \_\_\_\_\_\_\_\_\_\_\_\_\_\_ v Ljubljani.

Poslovni prostor sestavljata: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* najemodajalec poslovni prostor iz prejšnje alineje oddaja v najem v skladu s prvim odstavkom 29. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13 - ZDU-1G, 50/14, 90/14 - ZDU-1l, /15-ZUJFO in 76/15) na podlagi javnega zbiranja ponudb za oddajo poslovnih prostorov v najem, ki je bilo objavljeno na spletni strani Mestne občine Ljubljana od \_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_ ter na podlagi sklepa župana št. \_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_\_\_\_\_\_;
* si je najemnik pred podpisom te pogodbe ogledal poslovni prostor in ga vzame v najem po načelu »videno-najeto«, tako da ga vzame v najem v stanju, v kakršnem se poslovni prostor nahaja.

2. člen

Najemodajalec in najemnik sta soglasna, da najemodajalec odda in najemnik vzame v najem poslovni prostor v izmeri \_\_\_\_\_\_\_\_ m2, ki se nahaja na naslovu \_\_\_\_\_\_\_\_\_\_\_\_ v Ljubljani.

***Členi št. 3, 4 in 5 veljajo le za poslovne prostore:***

***- Podhod pod Vilharjevo cesto - Bežigrajska vrata(Gostinski lokal)***

***-Trubarjeva cesta 7***

3. člen

Najemnik mora poslovni prostor obnoviti in usposobiti za obratovanje z lastnimi sredstvi v roku \_\_\_-h mesecev po primopredaji ključev poslovnega prostora.

Najemnik mora pred pričetkom prenove pridobiti pisno soglasje najemodajalca za obseg in kvaliteto prenovitvenih del.

Najemnik ni v nobenem primeru upravičen do povračila škode, obogatitve, nadomestila ali odškodnine, saj vzame zavestno in izrecno na njegovo željo poslovni prostor, tudi v primeru, da poslovni prostor nima vseh potrebnih dovoljenj za opravljanje dejavnosti, ki jo bo najemnik opravljal v poslovnem prostoru.

Najemnik izjavlja, da bo sam pridobil vsa dovoljenja, ki so po veljavni zakonodaji potrebna za opravljanje dejavnosti, ki jo bo najemnik opravljal v poslovnem prostoru, za predmetni poslovni prostor na ime Mestne občine Ljubljana na lastne stroške in brez možnosti povračila stroškov od najemodajalca.

Najemodajalec z ničemer ni odgovoren najemniku, če nastanejo pri pridobivanju potrebnih dovoljenj za dejavnost, ki jo bo najemnik opravljal v poslovnem prostoru v skladu z veljavno zakonodajo, zapleti ali če ustreznih dovoljenj ne bo mogoče pridobiti in ne glede na to, kaj je vzrok za nastale zaplete ali ovire. Najemnik prevzema vso odgovornost in posledice, če mu ne uspe pridobiti vseh potrebnih dovoljenj za opravljanje dejavnosti in je to njegov poslovni riziko.

Najemnik je tako dolžan plačevati polno najemnino za poslovni prostor v skladu s 5. členom te najemne pogodbe.

4. člen

Najemnik je oproščen plačevanja najemnine do pričetka opravljanja dejavnosti v poslovnem prostor, vendar največ za dobo \_\_\_\_-h mesecev od zapisniškega prevzema ključev poslovnega prostora.

Najemnik pa je v času, ko je oproščen plačevanja najemnine dolžan plačevati obratovalne stroške, ki niso zajeti v najemnini in so opredeljeni v \_\_\_\_\_. členu te pogodbe.

Najemnik je dolžan po pričetku opravljanja dejavnosti v poslovnem prostor ali najkasneje po preteku \_\_\_\_\_-h mesecev od prevzema ključev poslovnega prostora plačevati najemnino v skladu s \_\_\_\_\_. členom te pogodbe ne glede na razlog in čas zamude in ne glede na morebitne zaplete glede izvedbe del, čeprav zapleti niso nastali po krivdi najemnika, kar prevzema kot lastno poslovno tveganje.

5. člen

Najemnik soglaša, da se vložena sredstva štejejo kot nepovratni vložek v poslovni prostor in izjavlja, da vrnitve vloženih sredstev ne bo zahteval, niti ne bo zahteval za ta znesek solastninskega deleža na poslovnem prostoru.

V primeru prenehanja najemnega razmerja na zahtevo najemnika ali po njegovi krivdi ali če najemno razmerje preneha brez krivde najemodajalca, se najemnik brezpogojno odpoveduje kakršnimkoli zahtevkom za povračilo vloženih sredstev.

V primeru, da najemnik poslovnega prostora ne prenovi v skladu s to najemno pogodbo, je dolžan plačati najemodajalcu tudi zneske najemnine, ki jih v obdobju \_\_\_\_\_\_-mesečne oprostitve najemodajalec ni zaračunaval, skupaj z zamudnimi obrestmi od 25. v vsakem mesecu do plačila.

V kolikor najemnik ne prične z opravljanjem dejavnosti v roku \_\_\_\_\_-h mesecev po primopredaji ključev poslovnega prostora soglaša, da najemodajalec lahko fizično vstopi v prostor in ga prevzame.

Najemnik soglaša, da tudi v tem primeru ne bo zahteval vrnitve že vloženih sredstev v poslovni prostor in izjavlja, da ne bo zahteval za ta znesek solastninskega deleža na poslovnem prostoru.

6. člen

Primopredaja poslovnega prostora in ključev poslovnega prostora se izvrši v roku 8 dni od sklenitve te pogodbe.

7. člen

Najemnik ima pravico uporabljati najeti poslovni prostor za \_\_\_\_\_\_\_\_\_\_\_\_\_\_\_\_ dejavnost – \_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. člen

Najemnik je dolžan pričeti z opravljanjem svoje dejavnosti v najetem poslovnem prostoru v roku 30 dni od sklenitve te najemne pogodbe.

Najemnik je dolžan sam pridobiti vsa soglasja, dovoljenja in druge dokumente, ki so potrebni za izvajanje pogodbeno dogovorjene dejavnosti v najetem poslovnem prostoru.

9. člen

Najemnik je za uporabo poslovnega prostora, ki je predmet te pogodbe, dolžan plačevati najemnino v višini \_\_\_\_\_\_\_\_\_\_\_\_\_\_\_\_\_\_\_\_ EUR mesečno.

Najemnina je določena na podlagi najemnikove ponudbe.

Tako določena najemnina za poslovni prostor se mesečno usklajuje z indeksom cen življenjskih potrebščin v Republiki Sloveniji in ne vsebuje davka, ki ga plačuje najemnik v skladu z veljavno zakonodajo.

Najemodajalec izstavi najemniku račun za mesečno najemnino najkasneje do 15 dne v mesecu za tekoči mesec, ki jo je najemnik dolžan plačati do 25. dne tega meseca.

Najemnik je dolžan plačevati najemnino na podračun zakladniškega računa Mestne občine Ljubljana SI56 0126 1010 0000 114 odprt pri Banki Slovenije. Pri namenu plačila se mora najemnik sklicevati na številko te pogodbe C7560-16-\_\_\_\_\_\_\_\_\_\_\_\_\_\_ in številko SPIS \_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da najemnik računa ne prejme do dneva zapadlosti mesečne obveznosti, je dolžan o tem dejstvu nemudoma pisno, s priporočeno poštno pošiljko, obvestiti najemodajalca.

V primeru zamude plačila najemnine je najemnik dolžan plačati zakonske zamudne obresti od dneva zapadlosti posameznega računa vse do plačila.

10. člen

Najemnik je poleg najemnine dolžan redno plačevati še obratovalne stroške, stroške rednega vzdrževanja in druge stroške za predmetni poslovni prostor (individualne stroške) ter obratovalne stroške, stroške rednega vzdrževanja in druge stroške za skupne prostore, dele ter naprave zgradbe, parkirne prostore in pripadajoče zemljišče (to je skupne stroške v sorazmernem deležu), kot so:

1. stroške dobave energije (elektrike, plina, toplovoda – ogrevanje);
2. stroške odvoza smeti in odpadkov;
3. stroške čiščenja poslovnega prostora, skupnih prostorov, delov, objektov in naprav stavbe ter pripadajočega zemljišča;
4. čiščenje in odstranjevanje snega ter ledenih sveč s strehe stavbe;
5. stroške porabe vode;
6. stroške kanalizacije in druge komunalne storitve;
7. stroške deratizacije in dezinfekcije;
8. stroške zavarovanja poslovnega prostora;
9. individualne stroške, ki gredo v celoti v breme najemnika - stroške telefona, faksa, računalniškega omrežja in drugih komunikacijskih naprav in podobno;
10. stroške upravljanja;
11. nadomestilo za uporabo stavbnega zemljišča.

Najemnik je dolžan plačevati zgoraj navedene stroške, vezane na uporabo in obratovanje  prostora, neposredno izvajalcu oziroma dobavitelju energije, pooblaščenemu podjetju, upravniku stavbe ali neposredno najemodajalcu, in sicer tistemu prejemniku plačila, ki je določen v vsakokratni ureditvi plačevanja stroškov v predmetni stavbi oziroma je določen v pogodbi s posameznimi izvajalci oziroma dobavitelji.

Najemnik je dolžan plačevati obratovalne in druge stroške iz tega člena od dne zapisniške primopredaje poslovnih prostorov.

V primeru zamude plačila stroškov iz tega člena je najemnik dolžan plačevati zakonske zamudne obresti od dneva zapadlosti posameznega računa vse do plačila.

Najemnik mora pristojnemu organu prijaviti svojo obvezo za plačilo nadomestila za uporabo stavbnega zemljišča, ki ga je dolžan plačati sam neposredno, na podlagi odločbe o odmeri nadomestila za uporabo stavbnega zemljišča pristojnega organa.

Pogodbeni stranki se dogovorita, da poslovni prostor, ki je predmet te pogodbe, v času trajanja te pogodbe zavaruje najemodajalec pri izbranem zavarovatelju, za tveganja in za zavarovalno vsoto ter načine zavarovanja, ki jih izbere sam. Stroške tega zavarovanja je dolžan kriti najemnik, na podlagi računa, ki mu ga za kritje teh stroškov izstavi najemodajalec.

Najemnik je seznanjen s pogoji zavarovanja poslovnega prostora, ki so objavljeni na spletni strani najemodajalca, in se zavezuje sam kriti škodo, ki ne bi bila krita s tem zavarovanjem.

V primeru nastanka škodnega dogodka na zavarovanem poslovnem prostoru, ki je predmet te pogodbe, se najemnik zavezuje najemodajalcu posredovati izpolnjeno izjavo o škodi v roku 24 ur, ko za škodni dogodek izve, na obrazcu, ki mu ga posreduje najemodajalec.

Najemodajalec si pridržuje pravico zahtevati dodatna zavarovanja skladno z veljavnimi pogoji zavarovateljev v primeru, da bi nastopila tveganja, ki jih ob sklenitvi te najemne pogodbe iz kakršnihkoli razlogov ni bilo mogoče predvideti.

Najemnik je dolžan za poslovne prostore, ki jih ima v uporabi plačati stroške zavarovanja na podlagi izstavljenega računa najemodajalca pri namenu plačila mora navesti številko pogodbe C7560-16-710\_\_\_\_\_\_ – ZAV.

11. člen

Najemnik je dolžan uporabljati in vzdrževati poslovni prostor kot dober gospodar.

Najemnik se zavezuje, da bo spoštoval pogodbeno dogovorjen način uporabe prostora in da bo ravnal v skladu s hišnim redom tako, da s svojim ravnanjem ne bo oviral drugih uporabnikov v stavbi.

Najemnik je dolžan popraviti oziroma povrniti vso škodo, ki jo na poslovnem prostoru in na skupnih prostorih, delih, objektih in napravah stavbe ter na pripadajočem zemljišču, kjer se nahaja poslovni prostor, povzroči najemnik sam oziroma škodo, ki nastane v zvezi z opravljanjem dejavnosti po tej pogodbi.

Najemnik je dolžan povrniti škodo v roku 30 dni od dneva, ko je ta zapisniško ugotovljena.

Najemodajalec ne odgovarja za kakršnokoli nastalo škodo in/ali odtujitev stvari, ki so last najemnika, in drugih stvari, ki jih najemnik uporablja oz. hrani v najetem poslovnem prostoru.

12. člen

Najemnik ne sme oddati najetega poslovnega prostora v podnajem ali drugačno uporabo niti deloma niti v celoti.

Najemnik je dolžan obvestiti najemodajalca o vsaki statusni spremembi oziroma drugi spremembi, ki lahko ali bi lahko vplivala na najemno razmerje, v roku 30 dni od dneva nastanka spremembe.

Na stavbi in na pripadajočem zemljišču lahko najemnik namesti reklamne napise, table, eventualna stojala pred stavbo, v kateri je poslovni prostor, table z imeni, emblemi, zastavami in drugimi oznakami svoje dejavnosti samo s posebnim pisnim soglasjem najemodajalca in soglasjem pristojnega organa.

Najemnik je dolžan čistiti in odstranjevati sneg pred stavbo, v kateri se poslovni prostor nahaja, ter skrbeti za čistočo zunanjih in notranjih površin stavbe, v kateri je prostor, če stavba nima upravnika.

Najemnik mora vsaj enkrat letno omogočiti najemodajalcu vstop v prostor, ki so predmet te pogodbe, z namenom, da se ugotovi ali najemnik uporablja ta prostor v skladu s to pogodbo.

13. člen

Najemnik ne sme spreminjati prostora ter vgrajene opreme in naprav v poslovnem prostoru ter izvajati drugih posegov, razen rednih vzdrževalnih del, ki obsegajo:

1. pleskanje sten;
2. pleskanje oken in vrat, vzdrževanje in menjavo mehanskih delov na vratih, oknih in vgrajeni opremi;
3. brušenje in lakiranje parketa ter vzdrževanje drugih talnih oblog;
4. menjavo žarnic, vtičnic, stikal in varovalk;
5. menjavo WC kotlička;
6. vzdrževanje in menjavo vodovodnih pip in mešalnih baterij;
7. vzdrževanje in menjavo vodovodnih in ogrevalnih, oziroma drugih ventilov;
8. druga podobna opravila.

Za dela, ki presegajo redna vzdrževalna dela iz tega člena, mora najemnik pred pričetkom izvajanja del pridobiti izrecno pisno soglasje najemodajalca ter vsa morebitno potrebna upravna dovoljenja. Za ta dela najemnik ni upravičen do nobene povrnitve vloženih sredstev, ne glede na razlog in čas prenehanja najemnega razmerja.

14. člen

Ta pogodba je sklenjena za nedoločen čas.

15. člen

Ta pogodba lahko preneha:

* na podlagi sporazuma strank;
* na podlagi odpovedi najemodajalca oziroma najemnika;
* z odstopom najemodajalca.

16. člen

V primeru sporazumnega prenehanja te pogodbe je najemnik dolžan najeti poslovni prostor, prost oseb in stvari, izročiti v posest najemodajalcu v roku, ki ga pogodbeni stranki sporazumno določita.

17. člen

Najemodajalec in najemnik lahko kadarkoli in brez razloga odpovesta to najemno pogodbo s enoletnim odpovednim rokom.

V tem primeru je najemnik dolžan izročiti najeti poslovni prostor, prost oseb in stvari, v posest najemodajalcu najkasneje z iztekom odpovednega roka.

18. člen

Najemodajalec lahko odstopi od te pogodbe:

1. če je najemnik v zamudi s plačilom najemnine 2 (dva) meseca od dneva, ko ga je najemodajalec na to opomnil;
2. če najemnik ne prevzame ali ne začne uporabljati poslovnega prostora kot je to določeno s to pogodbo, oziroma ga brez upravičenega razloga več kot dva 2 (dva) meseca ne uporablja;
3. če najemnik odda poslovni prostor v podnajem ali v kakšno drugačno uporabo, deloma ali v celoti;
4. če najemodajalec iz vzroka, za katerega ni odgovoren, trajno ne more uporabljati prostora, v katerem je opravljal svojo dejavnost, in zato poslovni prostor sam potrebuje;
5. če najemnik tudi po opominu najemodajalca uporablja poslovni prostor v nasprotju s pogodbo ali ga uporablja brez potrebne skrbnosti, tako da se dela občutnejša škoda;
6. če najemnik ne plačuje redno najemnine, obratovalnih stroškov in stroškov rednega vzdrževanja ter drugih stroškov, ki jih je po tej pogodbi in po veljavnih predpisih dolžan plačevati najemnik;
7. v primeru statusnega preoblikovanja najemnika, začetka postopka zaradi insolventnosti najemnika ali v primeru izbrisa najemnika iz registra, v katerega je vpisan;
8. če najemnik ne izpolnjuje več pogojev za opravljanje dejavnosti, za katere lahko uporablja prostor na podlagi te pogodbe;
9. če najemnik ne želi podpisati nove najemne pogodbe ali dodatka k tej pogodbi zaradi uskladitve najemnikovih obveznosti z novimi veljavnimi predpisi;
10. če najemnik ne želi podpisati nove najemne pogodbe ali dodatka k tej pogodbi zaradi uskladitve z dejansko uporabo prostora oziroma z dejanskim stanjem;
11. če je prišlo do spremembe namembnosti poslovnega prostora, ki je predmet te najemne pogodbe;
12. če najemnik kako drugače krši določila te najemne pogodbe.

Če preneha najemno razmerje z odstopom, je najemnik dolžan izročiti poslovni prostor prost oseb in stvari najemodajalcu, najkasneje v roku 30 dni po odstopu najemodajalca.

19. člen

Po prenehanju najemne pogodbe mora najemnik vrniti poslovni prostor v stanju, ki ne sme biti slabše, kot je bilo ob prevzemu, upoštevaje normalno rabo poslovnega prostora. Ob izročitvi prostora se sestavi zapisnik o njegovem stanju. Najemnik se zavezuje, da bo pred predajo poslovnega prostora, prostor prebelil, sicer bo to na njegov račun storil najemodajalec.

Najemnik pred predajo lahko odstrani lastno nevzidano in nevgrajeno opremo, ki se lahko brez škode ali stroškov za najemodajalca loči od poslovnega prostora. Ne sme pa odvzeti druge vzidane in vgrajene opreme ter lastnih investicijskih vlaganj v poslovni prostor. Pri tem ne sme posegati v substanco poslovnega prostora ali opravljati posegov, ki bi poslovni prostor kakorkoli poslabšali, ga poškodovali, uničili in podobno. V primeru takega poslabšanja, poškodovanja ali uničenja poslovnega prostora s strani najemnika, najemnik odgovarja za vso povzročeno škodo in/ali stroške, ki jo oziroma jih utrpi najemodajalec v zvezi s sanacijo in obnovo poslovnega prostora in tudi za morebitne stroške oziroma izgubo na dobičku za najemodajalca zato, ker zaradi stanja poslovnega prostora le-tega do izvedene ustrezne sanacije in obnove ne more sam uporabljati ali oddati drugemu najemniku.

20. člen

Če najemnik po prenehanju najemnega razmerja zamudi z izročitvijo poslovnega prostora je dolžan za vsak dan zamude plačati najemodajalcu pogodbeno kazen v višini 10% (desetih odstotkov) zadnje mesečne najemnine.

Najemnik nosi vse posledice nepravočasne vrnitve prostora najemodajalcu. Če je škoda, ki nastane najemodajalcu zaradi nepravočasne izročitve prostora s strani najemnika večja od pogodbene kazni, ima najemodajalec pravico zahtevati razliko do popolne odškodnine.

21. člen

Porok se s to pogodbo zavezuje kot porok in plačnik in se s podpisom te pogodbe izrecno obvezuje, da bo v celoti in brez omejitev izpolnil najemodajalcu vsakršno neporavnano obveznost najemnika, ki jo je le-ta dolžan izpolniti na podlagi te pogodbe.

22. člen

V primeru, da je kdo v imenu ali na račun najemnika ali poroka predstavniku, zastopniku ali posredniku oziroma javnemu uslužbencu ali funkcionarju najemodajalca obljubil, ponudil ali dal kakšno nedovoljeno korist za:

- pridobitev posla iz te pogodbe ali

- sklenitev te pogodbe pod ugodnejšimi pogoji ali

- opustitev dolžnega nadzora nad izvajanjem pogodbenih obveznosti ali

- drugo ravnanje ali opustitev, s katerim je najemodajalcu povzročena škoda ali je omogočena pridobitev nedovoljene koristi predstavniku, zastopniku ali posredniku oziroma javnemu uslužbencu ali funkcionarju najemodajalca, najemniku ali njegovemu predstavniku, zastopniku ali posredniku ali poroku,

je ta pogodba nična.

Najemodajalec bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

23. člen

Najemodajalec in najemnik se dogovorita, da sta za izvajanje te pogodbe odgovorna:

- na strani najemodajalca \_\_\_\_\_\_\_\_\_\_\_\_\_\_\_, ki je skrbnik te pogodbe,

- na strani najemnika \_\_\_\_\_\_\_\_\_\_\_\_\_\_\_\_\_\_\_\_\_\_.

24. člen

Vse spremembe in dopolnitve te pogodbe se dogovorijo v obliki pisnih aneksov k tej pogodbi.

25. člen

Morebitne spore iz te pogodbe, bodo pogodbene stranke reševale sporazumno. Če sporazumna rešitev ne bo mogoča, bodo pogodbene stranke spore reševale pred stvarno pristojnim sodiščem v Ljubljani.

26. člen

Pogodba je sklenjena in začne veljati z dnem, ko jo podpišejovsepogodbene stranke.

27. člen

Ta pogodba je sestavljena v 6 (šestih) enakih izvodih, od katerih prejme najemnik 2 (dva) izvoda, najemodajalec 3 (tri) izvode in porok 1 (en) izvod.

|  |  |
| --- | --- |
| Številka: |  Številka: C7560-16-\_\_\_\_\_\_\_\_ Številka SPIS: \_\_\_\_\_\_\_\_\_\_\_\_\_ |
| Datum: |  Datum: |
| **NAJEMNIK** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   **NAJEMODAJALEC** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  Mestna občina Ljubljana |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  Župan Zoran Janković |
| Številka:Datum:**POROK**\_\_\_\_\_\_\_\_\_\_\_\_\_\_\_\_\_\_\_ |  |